open-index/open-wikipedia-markdown huggingface dataset:
Επαρχία Τριχωνίδας

right|300px|thumb|Η επαρχία Τριχωνίδας
Η **επαρχία Τριχωνίδας** (ή **Αγρινίου** ή **Ακαρνανίας**) ήταν μία από τις πέντε επαρχίες του νομού Αιτωλοακαρνανίας. Καταλάμβανε το κεντρικό τμήμα του νομού και συνόρευε με τις επαρχίες Ναυπακτίας, Βάλτου, Μεσολογγίου και με τον νομό Ευρυτανίας. Έδρα της ήταν το Αγρίνιο. 

## Διοικητικές μεταβολές
Προήλθε από την διάσπαση της αρχικής επαρχίας Μεσολογγίου που δημιουργήθηκε με την διοικητική διαίρεση του 1833. Η επαρχία στην συνέχεια παρέμεινε αναλλοίωτη μέχρι την κατάργησή το 1997 με την εφαρμογή του σχεδίου Καποδίστριας. Στην θέση της δημιουργήθηκαν οι δήμοι Παρακαμπυλίων, Παραβόλας, Παναιτωλικού, Αγρινίου, Νεάπολης, Θέρμου και Θεστιέων

## Εξωτερικοί σύνδεσμοι
*Γεωγραφία του νομού Αιτωλοακαρνανίας

Τριχωνίδας
Επαρχία Φθιώτιδας

right|300px|thumb|Η επαρχία Φθιώτιδας στο γεωγραφικό διαμέρισμα Στερεάς Ελλάδας
Η **Επαρχία Φθιώτιδας** (ή **Κυρίως Φθιώτιδα** ή το **Πέταλο του Μαλιακού** ή **Περιοχή της Λαμίας**) ήταν μία από τις τρεις επαρχίες του Νομού Φθιώτιδας. Καταλάμβανε το κεντρικό τμήμα του νομού, ανάμεσα στις επαρχίες Λοκρίδας και Δομοκού. Έδρα της ήταν η Λαμία. 

## Διοικητικές μεταβολές
Δημιουργήθηκε αρχικά με την διοικητική διαίρεση του 1833 ως μία από τις τέσσερις αρχικά επαρχίες του νομού Φωκίδας και Λοκρίδας. Καταργήθηκε στην συνέχεια με τη διοικητική διαίρεση του 1836 η οποία κατήργησε προσωρινά το νομαρχιακό σύστημα και επανασυστάθηκε το 1848. Με τη διάσπαση του Νομού Φωκίδας και Φθιώτιδας το 1899 αποτέλεσε μία από τις τρεις επαρχίες του Νομού Φθιώτιδας, καθώς είχε ήδη δημιουργηθεί και η Επαρχία Δομοκού. Η επαρχία στη συνέχεια παρέμεινε αμετάβλητη μέχρι την κατάργησή της, το 1997, με το Σχέδιο Καποδίστριας. 

## Παραπομπές


Κατηγορία:Επαρχίες του νομού Φθιώτιδας
Επαρχία Δομοκού

right|300px|thumb|Η επαρχία Δομοκού
Η **Επαρχία Δομοκού** ήταν μία από τις τρεις επαρχίες του Νομού Φθιώτιδας. Καταλάμβανε το βόρειο τμήμα του νομού. Έδρα της ήταν ο Δομοκός. 

## Διοικητικές μεταβολές
Προσαρτήθηκε στην Ελλάδα το 1881 μετά τη συμφωνία της Κωνσταντινούπολης με την οποία τα ελληνικά σύνορα επεκτάθηκαν στη γραμμή Ολύμπου - Άραχθου και ενσωματώθηκαν στην Ελλάδα η Θεσσαλία και τμήμα της Ηπείρου. Αρχικά η επαρχία εντάχθηκε στον νομό Λάρισας. Το 1899 εντάχθηκε στον Νομό Φθιώτιδας, στον οποίο παρέμεινε μέχρι το 1909. Στο διάστημα 1909-1911 επανήλθε στον νομό Λάρισας και από το 1911 επανεντάχθηκε στον νομό Φθιώτιδας. Η επαρχία παρέμεινε αμετάβλητη τα επόμενα χρόνια μέχρι την κατάργησή της με την εφαρμογή του σχεδίου Καποδίστριας το 1997. Στη θέση της δημιουργήθηκαν οι δήμοι Θεσσαλιώτιδας, Δομοκού και Ξυνιάδας. Με το σχέδιο Καλλικράτης εδάφη της επαρχίας συγκρότησαν αυτοδιοικούμενη μονάδα ως δήμος Δομοκού.

## Παραπομπές


## Εξωτερικοί σύνδεσμοι
* Δήμος Δομοκού

Κατηγορία:Επαρχίες του νομού Φθιώτιδας
Γεράσιμος Α. Μεταξάς

Ο υποστράτηγος **Γεράσιμος Μεταξάς** (1816 - 1890) υπήρξε Έλληνας στρατιωτικός του 19ου αιώνα.
## Βιογραφικά στοιχεία
Γεννήθηκε το 1816. Η καταγωγή του ήταν από τον ιστορικό οίκο των Μεταξάδων. Πατέρας του ήταν ο κόμης Μεταξάς, και θείος του ο Ανδρέας Μεταξάς. 

Εκπαιδεύτηκε στην Στρατιωτική Σχολή των Ευελπίδων, και συνέχισε τις στρατιωτικές μελέτες του στο Παρίσι επί τέσσερα χρόνια. Το 1854 συγκρότησε δικό του σώμα και ήταν έτοιμος να εκστρατεύσει στην Καλαμπάκα, αλλά εμποδίστηκε από την κατοχή. 

Ο Μεταξάς έγινε μέλος της αποστολής που πήγε στην Κοπεγχάγη για να προσφέρει το στέμμα της Ελλάδας στον Βασιλέα Γεώργιο. Κατά τον χρόνο της προσάρτησης των νέων επαρχιών της Θεσσαλίας και της Άρτας το 1881, απεστάλη ως πρόεδρος της επιτροπής, η οποία χάραξε τα νέα όρια της Ελλάδας. 

Τιμήθηκε με πολλά παράσημα. Απεβίωσε στις 30 Δεκεμβρίου 1890. Γιος του ήταν ο Νικόλαος Μεταξάς.

## Πηγές
* Γεράσιμος Μεταξάς - βιογραφικά στοιχεία από το Ινστιτούτο Νεοελληνικών Ερευνών
* 

Κατηγορία:Έλληνες αξιωματικοί του Στρατού Ξηράς
Γερασιμος
Ναυμαχία της Σύμης

Η **ναυμαχία της [[Σύμη]]ς** πραγματοποιήθηκε το 411 π.Χ. ανάμεσα στους Αθηναίους και τους Σπαρτιάτες στα πλαίσια του Πελοποννησιακόυ πολέμου στη Σύμη.

Το 411 π.Χ. οι Σπαρτιάτες υπό τον Θηραμένη συμμάχησαν με την Περσία. Αρχηγός του σπαρτιατικού στόλου ήταν ο Αστύοχος. Εν τω μεταξύ ο αθηναϊκός στόλος υπό τον Χαρμίνο ήταν σταθμευμένος στη Σάμο. Οι δύο στόλοι έμαθαν που βρίσκεται ο αντίπαλός τους και συναντήθηκαν στη Σύμη. Όμως τότε βρισκόταν σε εξέλιξη μια καταιγίδα με αποτέλεσμα οι δύο στόλοι να έχουν κακή ορατότητα. Μετά την καταιγίδα μερικά από τα σπαρτιατικά πλοία είχαν αποκοπεί από τον υπόλοιπο σπαρτιατικό στόλο.

Ο Χαρμίνος με 20 πλοία επιτέθηκε κατά του αριστερού άκρου του σπαρτιατικού στόλου. Κατάφερε να βυθίσει 3 πλοία. Ο υπόλοιπος σπαρτιατικός στόλος περικύκλωσε τον αθηναϊκό στόλο. Ο Χαρμίνος βλέποντας τι γίνεται υποχώρησε στην Αλικαρνασσό με απώλειες 6 πλοίων. Το υπόλοιπο του αθηναϊκού στόλου έπλευσε στην Κνίδο για νέα σύγκρουση, αλλά καμιά από τις δύο πλευρές δεν ήταν πρόθυμη να πολεμήσει.

## Παραπομπές

* 

Σύμη
Σύμη
Σύμη
Σύμη
411 π.Χ.
Μάρλμπορω Χάουζ

:*Αυτό το άρθρο είναι για την Οικία Μαρλμπορω , στο [[Πόλη του Ουεστμίνστερ|Ουεστμίνστερ]]. Για την ιδιοκτησία στο [[Μπράιτον]], παρακαλώ δείτε [[Μάρλμπορω Χάουζ (Μπράιτον)|Οικια Μαρλμπορω (Μπράιτον)]]*
thumb|250px|Στην αρχική της μορφή η Οικία Μαρλπορω είχε μόνο δύο ορόφους. Αυτή η εικονογράφηση περίπου του 1750 δείχνει τον μπροστινό κήπο.
thumb|250px|Αυτή η όψη της εισόδου που δημοσιεύθηκε στην δεκαετία του 1850 πριν τις προσθήκες του Πέννεθορν δείχνει έναν πρόσθετο όροφο στις πτέρυγες. Οι πτέρυγες αργότερα απέκτησαν έναν τέταρτο κύριο όροφο, και το κεντρικό τμήμα απέκτησε έναν τρίτο.

Η **Οικια Μαρλμπορω** είναι μια κατοικία στο Ουεστμίνστερ, στο Λονδίνο, στο Πολ Μολ λίγο ανατολικά του Παλατιού του Αγίου Ιακώβου. Κτίσθηκε για την Σάρα Τσώρτσιλ, Δούκισσα του Μάρλμπορω, την ευνοούμενη και μυστικοσύμβουλο της Βασίλισσας Άννας. Η Δούκισσα ήθελε το νέο σπίτι της να είναι "δυνατό, απλό και άνετο".  Ο Κρίστοφερ Ρεν, πατέρας και γιος, σχεδίασε ένα τούβλινο κτήριο με αγροτική πέτρα που ολοκληρώθηκε το 1711. Για πάνω από έναν αιώνα υπηρέτησε ως η κατοικία στο Λονδίνο των Δουκών του Μάρλμπορω.

Το σπίτι πάρθηκε από το Στέμμα το 1817. Στην δεκαετία του 1820 σχέδια καταρτίσθηκαν για να κατεδαφισθεί η Οικία Μαρλπορω και να αντικατασταθεί με μια σειρά όμοιων σπιτιών με διαστάσεις ανάλογες με εκείνες των δύο σειρών στο Carlton House Terrace, και αυτή η ιδέα ακόμη και παρουσιαζόμενη σε σύγχρονους χάρτες, περιλαμβάνοντας τον χάρτη μεγάλης κλίμακας του Λονδίνου του 1830 των Κρίστοφερ και Τζων Γκρήνγουντ, αλλά η πρόταση δεν πραγματοποιήθηκε. Το σπίτι χρησιμοποιήθηκε από την Βασιλική Οικογένεια και από το 1853 έως το 1861 ο Αλβέρτος της Σαξονίας-Κοβούργου-Γόθας κανόνισε αυτό να χρησιμοποιηθεί από την Εθνική Ομάδας Εκπαίδευσης για την Τέχνη ("National Art Training School"), αργότερα Βασιλικό Κολλέγιο της Τέχνης.

Το κτήριο έχει καταγραφεί ως Βαθμού 1 (Grade I).

## Παραπομπές


## Εξωτερικοί σύνδεσμοι

* Visiting Information at The Commonwealth Secretariat
* Virtual tour
* Flickr images tagged Marlborough House

Κατηγορία:Κτίρια και κατασκευές στην Αγγλία
Μάρλμπορω Χάουζ (Μπράιτον)

:*Αυτό το λήμμα είναι για το Μάρλμπορω Χάουζ στο Μπράϊτον. Για την ιδιοκτησία στο Ουεστμίνστερ, στο Λονδίνο, παρακαλώ βλέπετε [[Μάρλμπορω Χάουζ]].

Το *'Μάρλμπορω Χάουζ''' είναι μια κατοικία στο Μπράιτον στην νότια ακτή της Αγγλίας. Είναι ένα καταγεγραμμένο κτήριο Βαθμού Α (Grade I). Ευρισκόμενο στο νούμερο 54 της οδού Old Steine, χτίσθηκε με κόκκινα τούβλα περίπου το 1765 για τον Σάμιουελ Σέργκολντ, έναν τοπικό ξενοδόχο. 

Ο Σέργκολντ αργότερα το πούλησε στον Δούκα του Μάρλμπορω και το 1786 αγοράσθηκε από τον Ουίλλιαμ Τζέραρντ Χάμιλτον αλλάζοντας την αρχιτεκτονική του κτιρίου σε Γεωργιανό σχέδιο από τον Ρόμπερτ Άνταμ. Για πολλά χρόνια ανήκε στο Συμβούλιο του Μπράιτον και Χόουβ. Αυτή την εποχή είναι σε καθεστώς μεγάλων ανακαινίσεων.

## Αναφορές
*English Heritage report
*Article on Marlborough House by a Regency Society campaigner

Κατηγορία:Κτίρια και κατασκευές στην Αγγλία
Χρονοδιάγραμμα της Αγγλικής ιστορίας

Αυτό το χρονοδιάγραμμα περιγράφει τα κύρια γεγονότα στην Αγγλική ιστορία.

## Έως το 999 μ.Χ.
* 55 π.Χ.  Ο Ιούλιος Καίσαρας πραγματοποιεί την πρώτη εισβολή στην Αγγλία
* 54 π.Χ.  Ο Ιούλιος Καίσαρας πραγματοποιεί την δεύτερη εισβολή στην Αγγλία
* 43   Ρωμαϊκή εισβολή με διαταγή του Κλαύδιου, ο ποίος έδιωξε τον Αύλο Πλαύτιο με στρατό 40.000 ανδρών.
* 60   Εξέγερση εναντίον της Ρωμαϊκής κατοχής, με ηγέτιδα την Βοαδίκεια των Ικενών.
*περ. 122 Αρχίζει η κατασκευή του Τείχους του Αδριανού
*περ. 383 Αρχή της Ρωμαϊκής αποχώρησης
*410 Ο τελευταίος Ρωμαίος φεύγει
*449  Ο Ένγκεστ, Σάξωνας ηγέτης, φθάνει στην Αγγλία
*περ. 466 Μάχη του Ουίπεντελσφλεοτ
*597  Άφιξη του Αγίου Αυγουστίνου
*793  Οι Βικινγκς εισβάλουν στο Λίντισφαρν
*878  Η Μάχη του Έθαντουν, ήττα των δυνάμεων των Βίκινγκς καταλήγει στη Συνθήκη του Ουέντμορ και την ίδρυση του Ντάνελω
*895  Δανικός στόλος αιχμαλωτίζεται από τον Αλφρέδο τον Μέγα

## 11ος αιώνας
* 1035  Θάνατος του Κνουτ
* 1040  Θάνατος του Χάρολντ του Λαγόποδα, ο αδελφός του Αρθακανούτος ανέρχεται στον Αγγλικό θρόνο
* 1042  Θάνατος του Harthacnut, ο Εδουάρδος ο Ομολογητής ανέρχεται στον Αγγλικό θρόνο
* 1042-1066: Βασιλεία Εδουάρδου του Ομολογητή. 1066: Θάνατος του Εδουάρδου του Ομολογητή (5 Ιανουαρίου). Ο Χάρολντ Γκόντγουινσον στέφθηκε την επόμενη μέρα, αλλά εμφανίστηκαν άλλοι υποψήφιοι. Ο Χάρολντ νίκησε τον Χάραλντ της Νορβηγίας (Μάχη του Στάμφορντ Μπριτζ, 25 Σεπτεμβρίου), αλλά ηττήθηκε και σκοτώθηκε από τον Γουλιέλμο της Νορμανδίας (Μάχη του Χέιστινγκς, 14 Οκτωβρίου). Ο Γουίλιαμ στέφεται Βασιλιάς της Αγγλίας (25 Δεκεμβρίου).  1066-1087: Βασιλεία του κατακτητή William Itha.  1086: Compilation of the Domesday Book.  1087-1100: Βασιλεία Γουλιέλμου Β' του Κόκκινου.

## 12ος αιώνας

* 1100-1135: Βασιλεία του Henry I Beauclerc.
* 1135-1154: Βασιλεία του Στέφανου του Μπλουά.
* 1154-1189: Βασιλεία του Ερρίκου Β' Plantagenet.
* 1189-1199: Βασιλεία του Richard Itha Lionheart.

## 13ος αιώνας

* 1199-1216: Βασιλεία Ιωάννου του Ακτήμονα.
* 1215: Magna Carta.
* 1216-1272: Βασιλεία Ερρίκου Γ'.
* 1258: πιθανώς η συνέπεια ενός ηφαιστειακού «χειμώνα» που, σύμφωνα με πρόσφατες επιστημονικές μελέτες, προκλήθηκε στο μεγαλύτερο μέρος της Γης από την έκρηξη και την κατάρρευση του ηφαιστείου Samalas, το 1257 (στο νησί Lombok, ένα από τα Lesser Sunda Νησιά), οι κακές σοδειές οδήγησαν σε λιμό (αναφέρεται στη Chronica Majora), που επίσης καθιστά τον πληθυσμό πιο ευάλωτο σε μολυσματικές ασθένειες: το ένα τρίτο του πληθυσμού του Λονδίνου λέγεται ότι έχει πεθάνει.
* 1264-1267: Δεύτερος πόλεμος των βαρόνων.
* 1272-1307: Βασιλεία του Εδουάρδου Α'.
* 1284: Καταστατικό του Rhuddlan.
* 1296-1328: Πρώτος πόλεμος για την ανεξαρτησία της Σκωτίας.

Κατηγορία:Ιστορία της Αγγλίας
Θεόδωρος Γεωργίου

Ο **Θεόδωρος Γεωργίου** ήταν φημισμένος Έλληνας αθλητής του 19ου αιώνα.
## Βιογραφικά στοιχεία
Γεννήθηκε στη Θεσσαλία το 1855. Αποδήμησε στην Αμερική το 1872 και έγινε αμέσως γνωστός με το όνομα «ο Έλληνας Γεώργιος». Εκτός από τις ΗΠΑ έκανε περιοδείες στο Περού, τη Χιλή και σε όλη σχεδόν τη Νότια Αμερική, και παντού θαυμάστηκε για την υπεράνθρωπη αθλητική ρώμη του. Πάλεψε εναντίον πολικής αρκούδας και τη νίκησε μετά από αγώνα που διάρκεσε εικοσιπέντε λεπτά. 

Παντρεύτηκε και απόκτησε δύο παιδιά. 
## Πηγές
* 

Κατηγορία:Έλληνες αθλητές
Ρεϋμόν Πουανκαρέ

Ο **Ρεϋμόν Πουανκαρέ** (*Raymond Poincaré*, 20 Αυγούστου 1860 - 15 Οκτωβρίου 1934) ήταν Γάλλος πολιτικός, που διετέλεσε τρεις φορές πρωθυπουργός και μία φορά πρόεδρος της Γαλλικής Δημοκρατίας (1913-1920). 
## Τα πρώτα χρόνια
Γεννήθηκε στο Μπαρ-λε-Ντυκ στην Περιφέρεια του Μεύση, στις 20 Αυγούστου του 1860. Γιος του μηχανικού και μετεωρολόγου Νικολά Πουανκαρέ και εξάδελφος του Ανρί Πουανκαρέ. Σπούδασε στην Πολυτεχνική Σχολή και στη συνέχεια νομικά στο Πανεπιστήμιο του Παρισιού.

## Είσοδος στην πολιτική
Το 1882 εισήλθε στο δικηγορικό σώμα και σε ηλικία μόλις 27 ετών εξελέγη βουλευτής. Το 1893 ανέλαβε υπουργός, ο νεότερος της εποχής του, στο Υπουργείο Παιδείας. Το 1894 ανέλαβε Υπουργός Οικονομικών και το επόμενο έτος επανήλθε στο προηγούμενο υπουργείο. Στην υπόθεση Ντρέιφους που συντάραξε τη Γαλλία είχε υποστηρίξει ως αναγκαία την αναψηλάφηση της δίκης.

Το 1902 μαζί με άλλους συντηρητικούς δημιουργεί τη "Ρεπουμπλικανική Συμμαχία". Το 1903 εγκατέλειψε τη Βουλή, μέχρι το 1912, προκειμένου να συμμετέχει στις εργασίες της Γερουσίας, αν και το Μάρτιο του 1906 ανέλαβε ξανά Υπουργός Οικονομικών. Τον Ιανουάριο 1912 μέχρι τον Ιανουάριο του 1913 ανέλαβε (1η φορά) Πρωθυπουργός και Υπουργός Εξωτερικών. Την εποχή εκείνη από τις διάφορες διπλωματικές του ενέργειες χαρακτηρίστηκε ρεβιζιονιστής και πολεμοκάπηλος.

## Πρόεδρος της Γαλλικής Δημοκρατίας
Στις 17 Ιανουαρίου του 1913 εξελέγη Πρόεδρος της Γαλλικής Δημοκρατίας.

Κατά τη διάρκεια του Α΄ Παγκοσμίου Πολέμου αγωνίστηκε να διαφυλάξει με οποιοδήποτε τρόπο την εθνική ενότητα, κάνοντας ακόμα και πρωθυπουργό τον αιώνιο αντίπαλό του Ζωρζ Κλεμανσώ. Το 1920 που έληξε η προεδρική του θητεία επέστρεψε στη Γερουσία και ανέλαβε πρόεδρος της Επιτροπής Επανορθώσεων. Τον Ιανουάριο του 1922 και μέχρι το 1924 ανέλαβε (2η φορά) Πρωθυπουργός και Υπουργός Εξωτερικών, κάνοντας μεταστροφή της γαλλικής εξωτερικής πολιτικής προς την Ελλάδα, τασσόμενος υπέρ των συμφερόντων της Τουρκίας.
 
Το 1923 στις 11 Ιανουαρίου έδωσε διαταγή στα γαλλικά στρατεύματα και εισέβαλαν στην περιοχή του Ρουρ προκειμένου να πιέσει τη Γερμανία προς εκπλήρωση των υποχρεώσεών της. Το 1926 αναλαμβάνει (3η φορά) Πρωθυπουργός, μέχρι το 1929 όταν και τελικά παραιτήθηκε για λόγους υγείας.

Ο Ρεϋμόν Πουανκαρέ πέθανε στο Παρίσι στις 15 Οκτωβρίου του 1934. Στα τελευταία χρόνια της ζωής του συνέγραψε τα απομνημονεύματά του, ένα δεκάτομο έργο με τον τίτλο "*Στην υπηρεσία της Γαλλίας*" ("*Au service de la France*").

## Παραπομπές


## Πηγές
* "Εγκυκλοπαίδεια Πάπυρος Λαρούς Μπριτάννικα" τομ. 50ος, σελ. 262.
*Αρετή Τούντα-Φεργάδη, «Ρεϋμόν Πουανκαρέ»,στο: της ιδίας, Ηγετικές μορφές του μεσοπολέμου και εξωτερική πολιτική, εκδ. Ι.Σιδέρης, Αθήνα, 2003, σελ.109-131

## Εξωτερικοί σύνδεσμοι
* 

Κατηγορία:Γάλλοι πολιτικοί
Κατηγορία:Πρόεδροι της Γαλλικής Δημοκρατίας
Γεώργιος Ζυγομαλάς

Ο **Γεώργιος Ζυγομαλάς** ήταν Έλληνας διπλωμάτης του 19ου αιώνα. Κινδύνεψε να αποτελέσει αφορμή διατάραξης των σχέσεων μεταξύ Ελλάδας και Οθωμανικής Αυτοκρατορίας, στη τουρκοκρατούμενη τότε Κρήτη.

## Βιογραφικά στοιχεία
Γεννήθηκε το 1840 ως γιος του Ανδρέα Ζυγομαλά αγωνιστή της Επανάστασης του 1821 και της Μαριόρας Ταμπακοπούλου. Νεότεροι αδελφοί του ήταν ο αγωνιστής της Κρητικής Επανάστασης Ιωάννης Α. Ζυγομαλάς και ο βουλευτής Αττικής και Υπουργός δημοσίας Εκπαιδεύσεως Αντώνιος Ζυγομαλάς.

Σε ηλικία δεκατεσσάρων χρονών ήταν έτοιμος να πάρει μέρος στην επανάσταση της Θεσσαλίας. Οι γονείς του όμως τον έστειλαν στη Μασσαλία για να τελειώσει το σχολείο.

Στην προξενική υπηρεσία εισήλθε από το 1862, και από το 1874 εργάστηκε ως γραμματέας του Γενικού Προξενείου της Ελλάδας στα Χανιά. Προάχθηκε σε υποπρόξενο και τιμήθηκε μάλιστα από τον Βασιλέα Γεώργιο Α΄ με τον Σταυρό του Σωτήρα για τις υπηρεσίες του στην Κρητική Επανάσταση του 1878. Προς το τέλος του 1885 διορίστηκε από την κυβέρνηση του Θεόδωρου Δηλιγιάννη, Διευθυντής του Γενικού Προξενείου των Χανίων.

Κατά την εκεί παρουσία του δεν έχαιρε και ιδιαίτερης εκτίμησης εκ μέρους της Υψηλής Πύλης που φέρεται κάποιες φορές να ζήτησε από την ελληνική κυβέρνηση την ανάκλησή του ως persona non grata, και αυτό ίσως είτε από κάποια ιδιαίτερη εθνική δράση του, είτε ακόμα και από πιθανές σε βάρος του ραδιουργίες με πολιτικό χαρακτήρα.

Η επιρροή του Γεωργίου Ζυγομαλά, στον πατέρα του Ελευθερίου Βενιζέλου, Κυριάκο, λέγεται ότι ήταν αυτή που άλλαξε την γνώμη του πατέρα και επέτρεψε στον Ελευθέριο Βενιζέλο, να συνεχίσει σε ανώτερο επίπεδο τις σπουδές του.

## Πηγές
* http://pleias.lis.upatras.gr/index.php/asty/article/view/20558/20541 

## Παραπομπές


Κατηγορία:Έλληνες διπλωμάτες
Γεωργιος
Μιλτιάδης Γιαταγάνας

Ο επιλοχίας **Μιλτιάδης Γιαταγάνας** ήταν Έλληνας στρατιωτικός και εθνικός αγωνιστής της επανάστασης της Θεσσαλίας.

## Βιογραφικά στοιχεία
Η καταγωγή του ήταν από την Δωρίδα. Υπηρέτησε στο Σώμα των Ευζώνων του Ελληνικού Στρατού. Πήρε μέρος στην μάχη της Κριτζόβαλης και τραυματίστηκε σοβαρά από τις σφαίρες. 

Αδερφός του ήταν ο λοχίας των ευζώνων Ηρακλής. 
## Πηγές
* 

Κατηγορία:Έλληνες οπλίτες
Κατηγορία:Ιστορία της Θεσσαλίας
Κωνσταντίνος Λακκιώτης

Ο ανθυπολοχαγός **Κωνσταντίνος Λακκιώτης** ήταν Έλληνας εθνικός αγωνιστής της Κρητικής επανάστασης και της επανάστασης της Θεσσαλίας.

## Βιογραφικά στοιχεία
Ως λοχίας πήρε μέρος στην Κρητική Επανάσταση του 1868 και αγωνίστηκε υπό τις διαταγές του Πετροπουλάκη και ως σημαιοφόρος του. 

Πολέμησε το 1886 και πάλι υπό τις διαταγές του Πετροπουλάκη ως ανθυπολοχαγός με το 3ο Σύνταγμα του πεζικού στην συμπλοκή στην θέση Μενεξέ, όπου και τραυματίστηκε από σφαίρες στο γόνατο του δεξιού ποδιού.

Πήρε μέρος και στην θεσσαλική επανάσταση του 1870 και ηγούμενος σαράντα στρατιωτών πολέμησε στην Θεσσαλία σε διάφορες μάχες. Παντού έδειξε σπάνια γενναιότητα. 

## Πηγές
* 

Κατηγορία:Έλληνες αξιωματικοί του πεζικού
Δημητρακόπουλος (αποσαφήνιση)

Με το όνομα **Δημητρακόπουλος** μπορεί να αναφέρεται κάποιο από τα εξής πρόσωπα:

* Βασίλειος Δημητρακόπουλος, αγωνιστής και πολιτικός του αγώνα του 1821
* Αρκάδιος Δημητρακόπουλος (1824-1908), μεγαλέμπορος σιτηρών
* Γεώργιος Δημητρακόπουλος (1936-2002), γεωπόνος, πολιτικός
* Γεώργιος Δ. Δημητρακόπουλος, αγωνιστής του 1821
* Δημήτριος Δημητρακόπουλος, αγωνιστής του 1821
* Ηλίας Δημητρακόπουλος (1928-2016), δημοσιογράφος
* Κωνσταντίνος Θ. Δημητρακόπουλος (1904-2000), πολιτικός, βουλευτής
* Νικόλαος Δημητρακόπουλος (1864-1921), πολιτικός και νομομαθής
* Παναγιώτης Δημητρακόπουλος, ευεργέτης του αγώνα του 1821
* Πολύβιος Δημητρακόπουλος, θεατρικός συγγραφέας, ποιητής, μυθιστοριογράφος και δημοσιογράφος
* Σπυρίδων Δημητρακόπουλος, ηθοποιός
* Χρήστος Δημητρακόπουλος, διεθνής πετοσφαιριστής
506 Μάριον

Η **Μάριον (Marion)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,568. Ανακαλύφθηκε το 1903 από τον Αμερικανό αστρονόμο Ρέιμοντ Σμιθ Ντούγκαν, που παρατηρούσε από τη Χαϊδελβέργη, και πήρε το όνομά του από το όνομα μιας εξαδέλφης του, της Marion Orcutt.

## Φυσικά χαρακτηριστικά
Η μέση διάμετρος της Μάριον εκτιμάται σε 104 χιλιόμετρα. Ο φασματικός τύπος της είναι **C** (ανθρακούχος), ενώ το άλβεδό της είναι 0,045. Η Μάριον περιστρέφεται γύρω από τον εαυτό της μία φορά κάθε 10 ώρες και 35 λεπτά περίπου.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μαριον
509 Ιολάνδη

Η **509 Ιολάνδη (Iolanda)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,40. Ανακαλύφθηκε το 1903 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη.

## Φυσικά χαρακτηριστικά
Η μέση διάμετρος της Ιολάνδης εκτιμάται σε 53 χιλιόμετρα (από δεδομένα του IRAS), ενώ η μάζα της σε 160 περίπου τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **S** (λιθώδης), ενώ το άλβεδό της είναι 0,2747 (από δεδομένα του IRAS). Η Ιολάνδη περιστρέφεται γύρω από τον εαυτό της μία φορά κάθε 12 ώρες και 18 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ιολανδη
507 Λαοδίκη

Η **Λαοδίκη (Laodica)** είναι αστεροειδής στο εξωτερικό μέρος της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,00. Ανακαλύφθηκε το 1903 από τον Αμερικανό αστρονόμο Ρέιμοντ Σμιθ Ντούγκαν, που παρατηρούσε από τη Χαϊδελβέργη, και πήρε το όνομά της από τη μυθική κόρη του βασιλιά της Τροίας Πριάμου και της Εκάβης.

## Φυσικά χαρακτηριστικά
Η μέση διάμετρος της Λαοδίκης εκτιμάται σε 43,8 χιλιόμετρα (από δεδομένα του IRAS). Ο φασματικός τύπος της είναι **X**, ενώ το άλβεδό της είναι 0,211 (από δεδομένα του IRAS). Η Λαοδίκη περιστρέφεται γύρω από τον εαυτό της μία φορά κάθε 4 ώρες και 42 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Λαοδικη
Ισθμός του Περεκόπ

Ο **Ισθμός Περεκόπ** είναι ο ισθμός που συνδέει την Κριμαία με την υπερκείμενη αυτής πεδιάδα της Ουκρανίας. Έχει μήκος περίπου 6 χιλιόμετρα και βρίσκεται στο βορειοδυτικό μυχό της λιμνοθάλασσας Σιβάς (της "*Σαπράς θάλασσας*" των Ελλήνων), της Αζοφικής στον Εύξεινο Πόντο.

Το όνομά του οφείλεται σε ομώνυμο αρχαίο φρούριο των Τατάρων που αποτέλεσε και οικισμό. Η εμπορική του αξία εκ της γεωγραφικής του θέσης ήταν γνωστή από την αρχαιότητα όταν οι αρχαίοι Έλληνες ίδρυσαν στη περιοχή του δύο πόλεις αποικίες. Κατά τον μεσαίωνα έφερε το όνομα **Τόζλα**. 
Από τον 16ο αιώνα ο ισθμός  Περεκόπ  και η ομώνυμη πόλη άρχισε να ενισχύεται με οχυρωματικά έργα από τον Χάνο της Κριμαίας. 
Το 1783 περιελήφθη οριστικά στη Τσαρική Ρωσική Αυτοκρατορία.

Λόγω της δεσπόζουσας θέσης του ο ισθμός Περεκόπ υπήρξε μεγάλης στρατηγικής σημασίας και στους δύο Παγκοσμίους Πολέμους. Ειδικότερα με τη λήξη του Α’ Π.Π. κατά τον ρωσικό εμφύλιο πόλεμο στη περιοχή αυτή διεξάχθηκε από γαλλο-ελληνικά στρατεύματα η εκστρατεία της Κριμαίας με ατυχή κατάληξη, ενώ στο Β’ Π.Π. μετά τη διέλευση των Γερμανών, τον Οκτώβριο του 1941, πέρασε στους Γερμανούς,(πολιορκία της Σεβαστούπολης), και ανακαταλήφθηκε  από τον Ρώσο στρατάρχη Τολμπούχιν, τον Απρίλιο του 1944, μετά την ήττα των γερμανικών δυνάμεων και την αποχώρησή τους από την περιοχή.

Περεκοπ
Περεκόπ
508 Πρινστονία

Η **Πρινστονία (Princetonia)** είναι πολύ μεγάλος αστεροειδής που κινείται στο εξωτερικό μέρος της Κύριας Ζώνης Αστεροειδών, και έχει απόλυτο μέγεθος (όπως ορίζεται για το Ηλιακό Σύστημα) 8,24. Ανακαλύφθηκε το 1903 από τον Αμερικανό αστρονόμο Ρέιμοντ Σμιθ Ντούγκαν, που παρατηρούσε από τη Χαϊδελβέργη, και πήρε το όνομά της από το Πανεπιστήμιο Πρίνστον των ΗΠΑ.

## Φυσικά χαρακτηριστικά
Η μέση διάμετρος της Πρινστονίας εκτιμάται σε 142,35 χιλιόμετρα (από δεδομένα του IRAS). Ο φασματικός τύπος της είναι **C** (ανθρακούχος), ενώ το άλβεδό της είναι 0,044 (από δεδομένα του IRAS). Η Πρινστονία περιστρέφεται γύρω από τον εαυτό της μία φορά κάθε 52,8 ώρες, μία πολύ αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Πρινστονια
Σαλίνα

Η **Σαλίνα** () είναι μικρό ηφαιστειογενές νησί της νότιας Ιταλίας, ευρισκόμενο στο κέντρο του Αρχιπελάγους των Αιολίδων.

## Προέλευση του ονόματος
*Για την ιστορία της περιοχής, βλ. [[Αιολίδες Νήσοι#Ιστορία|Ιστορία των Αιολίδων Νήσων]]*

Οι πρώτοι κάτοικοι του νησιού στα ιστορικά χρόνια ήταν οι αρχαίοι έλληνες, οι οποίοι το ονόμαζαν «Διδύμη» - αὕτη δ' ἀπὸ τοῦ σχήματος ὠνόμασται (Στράβων 1.2.11), δηλ. έχει ονομαστεί έτσι από το σχήμα της, λόγω των δύο χαρακτηριστικών κορυφών της.

Κατά τους Καρχηδονιακούς Πολέμους κατακτήθηκε από τους Ρωμαίους. Αυτοί άλλαξαν την ονομασία σε «Σαλίνα» (Αλυκή), λόγω της μεγάλης αλυκής που υπήρχε στην περιοχή Λίνγκουα.

## Καθημερινή ζωή
Η Σαλίνα είναι το δεύτερο μεγαλύτερο νησί των Αιολίδων και το μόνο που δεν υπάγεται διοικητικά στο Λίπαρι. Διαθέτει δύο λιμάνια, τη Σάντα Μαρίνα και τη Ρινέλα.

Φιλοξενεί 7 χωριά με πληθυσμό μερικών εκατοντάδων κατοίκων το καθένα, τα οποία συγκροτούν τρεις δήμους: Λένι (641), Μάλφα (851), Σάντα Μαρίνα (808) - στοιχεία βάσει της απογραφής του 2001 .

Βασική πλουτοπαραγωγική πηγή είναι ο τουρισμός, ο οποίος προσελκύεται από τους έξι (σβησμένους) κρατήρες και τις παραλίες. Ανάμεσα στις τελευταίες, η πλέον διάσημη είναι αυτή του χωριού Πολάρα, όπου γυρίστηκε μεγάλο μέρος του *[[Ο Ταχυδρόμος|Ταχυδρόμου]]*.

Παρά το μικρό της μέγεθος, στη Σαλίνα μπορεί να συναντήσει κανείς 400 διαφορετικά είδη φυτών. Το νησί παραδοσιακά παράγει γεωργικά προϊόντα στις πλαγιές των ηφαιστείων και την εύφορη πεδιάδα που βρίσκεται ανάμεσά τους: κάππαρη, ελαιόλαδο και ένα χαρακτηριστικό χρυσό γλυκό σταφύλι της ποικιλίας μαλβάσια. Κάθε χρόνο διοργανώνονται δύο γιορτές για την προβολή της τοπικής παραγωγής, το *Φεστιβάλ Κάππαρης* (αρχές Ιουνίου) και η *Εβδομάδα Αιολιανού Φαγητού και Κρασιού* (τον Οκτώβριο).

Το 1981, μεγάλα τμήματα του νησιού ανακηρύχθηκαν ανακηρύχθηκαν φυσικό καταφύγιο με την επίσημη ονομασία *Riserva Naturale del Fossa delle Felci e dei Porri*. Επίσης, ως τμήμα των Αιολίδων Νήσων η Σαλίνα συμπεριλαμβάνεται στον κατάλογο Μνημείων Παγκόσμιας Κληρονομιάς της UNESCO από το 2000.

Κατηγορία:Αιολίδες Νήσοι
Στιγκ Μπλόμκβιστ

Ο **Στιγκ Μπλόμκβιστ** (πλήρες όνομα:Stig Lennart Blomqvist) είναι πρώην οδηγός αγώνων. Γεννήθηκε στο Όρεμπρο της Σουηδίας στις 29 Ιουλίου του 1946. Αναδείχθηκε παγκόσμιος πρωταθλητής ράλι το 1984.

Κατηγορία:Σουηδοί οδηγοί αγωνιστικών αυτοκινήτων
Όμηρος Τιγκίτζογλου

[thumb|right|250px|Ξυλογραφία του γίγαντα Όμηρου Τιγκίτζογλου από το περιοδικό ''[Το Άστυ* του 1886]]
Ο *'Όμηρος Τιγκίτζογλου''' ήταν Έλληνας μεγαλόσωμος άνθρωπος.
## Βιογραφικά στοιχεία
Έζησε τον 19ο αιώνα. Γεννήθηκε σε ένα μικρό χωριό κοντά στην Κερασούντα, ήταν Έλληνας το γένος και τη γλώσσα, και ορθόδοξος το θρήσκευμα. Ανακαλύφθηκε σε ένα σπήλαιο στο δάσος, όπου ζούσε κρυφά από τους συνανθρώπους του. 

Το 1886, όταν ανακαλύφτηκε ήταν ηλικίας 18 χρονών, είχε μπόι 2,33 μέτρα και ζύγιζε 174 κιλά (136 οκάδες). Παρά το ασυνήθιστο μέγεθος του σώματός του ήταν ευφυής, πνευματώδης, αγαθότατος στην καρδιά και συμπαθητικός ως άνθρωπος. 

Γεννήθηκε και μεγάλωσε κανονικά, μέχρι τα δεκατρία του χρόνια, οπότε ξαφνικά άρχισε να ψηλώνει. Λόγω του αναστήματός του, και επειδή νόμισε ότι για κάποιον λόγο τον τιμώρησε ο Θεός, έφυγε στο δάσος για να κρυφτεί από τα βλέμματα του κόσμου ζώντας σε μια καλύβα μακρυά από τους χωριανούς του. Όλοι οι συγγενείς του, φίλοι και συμπολίτες του τον απέφευγαν γιατί τον θεωρούσαν έκτρωμα της φύσης ή τέρας. 

Για καλή του τύχη, οι αδερφοί Σουρμελή από την Κερασούντα τον ανακάλυψαν και τον πήραν μαζί τους στη Ρωσία. Εκεί ο Όμηρος έκανε περιοδείες σε όλα τα μέρη και στην Ευρώπη δίνοντας παραστάσεις.

## Πηγές
* 

Κατηγορία:Έλληνες
Ενοποιημένη ατομική μονάδα μάζας

Η **ενοποιημένη ατομική μονάδα μάζας** (**u**), ή **μονάδα Ντάλτον** με σύμβολο **Da**, εκ του ονόματος του δημιουργού της Τζων Ντάλτον, είναι μια μονάδα μέτρησης μάζας που χρησιμοποιείται για να εκφράσει ατομικές, μοριακές ή ιονικές μάζες.

Σημειώνεται ότι αρχικά η μονάδα **u** είχε προσδιοριστεί με βάση το ατομικό βάρος του 16Ο (Οξυγόνου-16). Μετά όμως την ανακάλυψη των Οξυγόνου-17 και Οξυγόνου-18 δημιουργήθηκε μια διαφορά μεταξύ της ατομικής μάζας στη Χημεία και του ατομικού βάρους στη Φυσική, παρουσιάζοντας απόκλιση  περίπου 1,000282 μεγαλύτερη μάζα από της φυσικής amu. Έτσι από το 1961 καθιερώθηκε από το Διεθνές Γραφείο Μέτρων και Σταθμών ως βάση μέτρησης η μάζα του ατόμου του άνθρακα-12. Πολλά νεότερα συγγράμματα αντιγράφοντας παλαιότερα χρησιμοποιούν την παλαιά **amu**, αντί της **u** που την αντικατέστησε.

Σήμερα η μονάδα ορίζεται ως το 1/12 της μάζας του ατόμου του άνθρακα-12 :  1 \mathrm{u} = m_{\mathrm{u}} = m({}^{12}\mathrm{C}) / 12 \,  (στη βασική κατάσταση αδράνειας). 

Πρακτικά ταυτίζεται περίπου με το ημιάθροισμα της μάζας ενός πρωτονίου και ενός νετρονίου. Η μάζα των ηλεκτρονίων αγνοείται ως πολύ μικρότερη. Η μάζα κάθε ατόμου ισούται με το άθροισμα της μάζας των πρωτονίων και των νετρονίων του πυρήνα του, μείον το λεγόμενο έλλειμμα μάζας, δηλαδή μια ποσότητα μάζας στην οποία αντιστοιχεί η πυρηνική ενέργεια που εκλύεται από τυχόν διάσπασή του.

Ειδικότερα η μονάδα ένα Ντάλτον, 1 Da, (1 dalton) είναι περίπου ίση με τη μάζα ενός νουκλεονίου και ισοδύναμη με 1 g/mol. 

Κατηγορία:Μονάδες μάζας
Ροβέρτος Ρώμας

Ο **Ροβέρτος Ρώμας** ήταν Έλληνας πολιτικός του 19ου αιώνα από τη Ζάκυνθο και υπουργός το 1885.

## Βιογραφικά στοιχεία
Ανήκε στην μεγάλη και ευγενή οικογένεια Ρώμα της Ζακύνθου με καταγωγή από την Κρήτη. Παππούς του ήταν ο Διονύσιος και πατέρας του ο Κανδιανός Ρώμας. 

Ο Ροβέρτος Ρώμας διετέλεσε βουλευτής Ζακύνθου τέσσερις φορές (εκλέχθηκε στις εκλογές του 1881, του 1885, του 1892  και του 1915) και Υπουργός Ναυτικών στην Κυβέρνηση Δηλιγιάννη του 1885.

Ήταν παντρεμένος και είχε μια κόρη, την Ανδριάννα Ρώμα, σύζυγο του Λάζαρου Βούλγαρη.

## Πηγές
* 

Κατηγορία:Έλληνες υπουργοί Ναυτικών
Ροβερτος
Κατηγορία:Βουλευτές Ζακύνθου
Δημήτριος Δημητρακάκης

Ο **Δημήτριος Δημητρακάκης** (1823-1888) ήταν Έλληνας πολιτικός του 19ου αιώνα.
## Βιογραφικά στοιχεία
Χρημάτισε για πολλά χρόνια ανώτερος διοικητικός υπάλληλος, ενώ την δεκαετία του 1880 υπήρξε συνεχώς αντιπρόσωπος της επαρχίας Λακεδαίμονος. 

Ήταν ένας από τους αρχαιότερους και γνωστότερους πολιτευτές. Είχε σχεδόν απέραντο μνημονικό στο οποίο είχε αποστηθίσει όλη την ανεκδοτική ιστορία της Ελληνικής πολιτικής. 

Έχουν εκδοθεί απομνημονεύματά του. 

## Πηγές
* 

## Παραπομπές


Κατηγορία:Έλληνες πολιτευτές
Κατηγορία:Βουλευτές Λακεδαίμονος
Κανδιανός Ρώμας

Ο **Κανδιανός Ρώμας** ήταν Έλληνας πολιτικός του 19ου αιώνα.
## Βιογραφικά στοιχεία
Ανήκε σε μεγάλη και ευγενή οικογένεια της Ζακύνθου με καταγωγή από την Κρήτη. Πατέρας του ήταν ο Διονύσιος.

Ο Κανδιανός Ρώμας διετέλεσε πρόεδρος της Γερουσίας του Ιονίου κράτους. Διακρίθηκε και ως φιλόλογος και ποιητής, του οποίου δημοσιεύτηκαν και σώζονται πολλά ποιητικά έργα.

## Πηγές
* 

Κατηγορία:Γερουσιαστές της Ιονίου Πολιτείας
Κατηγορία:Έλληνες ποιητές
Κατηγορία:Νεοέλληνες ποιητές
Κανδιανος
Γεώργιος Τυπάλδος Κοζάκης (νεότερος)

Ο **Γεώργιος Τυπάλδος Κοζάκης** (1834 - 1899) ήταν Έλληνας πολιτικός του 19ου αιώνα.
## Βιογραφικά στοιχεία
Γεννήθηκε στη Ζάκυνθο το 1834. Πατέρας του ήταν ο επίσης Γεώργιος Τυπάλδος Κοζάκης. Ανήκε στην ευγενή και αρχαία οικογένεια Τυπάλδων της Ζακύνθου. Σπούδασε στη γενέτειρά του και συνέχισε στο Παρίσι και στη Γερμανία. Συμπλήρωσε τις σπουδές του με περιοδείες στην Αίγυπτο, την Παλαιστίνη και Συρία. 

Ήταν λόγιος και σεβαστός άνδρας. Εικοσαετής μπήκε στη διπλωματική σταδιοδρομία και υπηρέτησε ως ακόλουθος και αργότερα ως γραμματέας, τμηματάρχης και Γενικός Γραμματέας στο Υπουργείο του Δηληγιάννη. 

Υπηρέτησε επίσης ως γραμματέας του Αλέξανδρου Υψηλάντη. Έγινε πληρεξούσιος της πατρίδας του στην Εθνοσυνέλευση μετά την ένωση των Επτανήσων με την κυρίως Ελλάδα. 

Υπήρξε Έφορος του Αμαλιείου Ορφανοτροφείου, Πρόεδρος του Ερυθρού Σταυρού, και της Ιστορικής και Εθνολογικής Εταιρείας. 

Απεβίωσε το 1899.

## Πηγές
* 

Κατηγορία:Έλληνες πληρεξούσιοι
CF

Η συντομογραφία **CF** ή **Cf** μπορεί να αναφέρεται:

## Τεχνολογία & επιστήμες
*Στο Καλιφόρνιο (*Californium*), χημικό στοιχείο   ως **Cf**.
*Στο Φθορομεθάνιο, εύφλεκτο αέριο  ως **CF**
*Στον CF<Sub>16</sub>, δεκαεξαδικό αριθμό,  που αντιστοιχεί στον αριθμό 207 στο δεκαδικό σύστημα.

## Γεωγραφικοί προσδιορισμοί
*Στο Κάρντιφ, ως ταχυδρομικός κωδικός
*Στην Κεντροαφρικανική Δημοκρατία, χώρα κατά ISO.
*Στη Δημοκρατία του Κονγκό, χώρα κατά κωδικό FIPS 10-4 και παρωχημένο κωδικό NATO.
*Ως .cf στον top-level domain κωδικό για την Κεντροαφρικανική Δημοκρατία στο Διαδίκτυο.

## Άλλες χρήσεις
*Στην Κυστική ίνωση, (cystic fibrosis), νόσο.
*Στον μουσικολογικό όρο cantus firmus (ελλ. απόδοση *δεδομένη μελωδία*).
Πλοκή

**Πλοκή** είναι η χωροχρονική αναδιευθέτηση μιας ιστορίας, με σκοπό αφενός να τραβήξει το ενδιαφέρον του αναγνώστη - θεατή - ακροατή από την αρχή της, αφετέρου να δώσει πληροφορίες για την ιστορία που πρόκειται να διαβάσει, ακούσει ή δει. Από την πλοκή δημιουργείται και η διακοπή (σασπένς), μια τεχνική που κρατάει αμείωτο το ενδιαφέρον σε όλη τη διάρκεια της εξιστόρησης. 

Η πλοκή είναι σύγχρονη σχετικά εφεύρεση, καθώς με την έκρηξη της προσφοράς στον τομέα της δραματουργίας, κατέστη αναγκαίο να υποκλέπτεται το ενδιαφέρον του θεατή, που αλλιώς θα ατονούσε και θα χανόταν. Η διαφορά της ιστορίας από την πλοκή είναι ότι η ιστορία αποτελείται από την ομαλή διαδοχή των γεγονότων με χρονολογική σειρά, ενώ η πλοκή είναι η αναδιευθέτησή τους με σκοπό την πιο ενδιαφέρουσα εξιστόρησή τους

Κλασσικό παράδειγμα πλοκής είναι η διαδοχή των σκηνών στις σαπουνόπερες ή η αρχική σκηνή στις ταινίες δράσης.
## Εξωτερικοί σύνδεσμοι

Κατηγορία:Θεωρία της λογοτεχνίας
Κατηγορία:Θεωρία του κινηματογράφου
Ηλίας Ποταμιάνος

Ο **Ηλίας Ποταμιάνος** (1844 - 14 Αυγούστου 1911) ήταν Έλληνας πολιτικός του 19ου αιώνα.

## Βιογραφικά στοιχεία

Γεννήθηκε στο Ναύπλιο από πατέρα Κεφαλληνό και μέλους της Φιλικής Εταιρείας. 

Αν και νεότατος, σε ηλικία είκοσι ετών πήρε μέρος στην επανάσταση του Ναυπλίου το 1862. Επιδόθηκε με την δημοσιογραφία. Ενώ σπούδαζε την νομική, έγραφε στην «Αυγή» και αργότερα στην «Εφημερίδα των Συζητήσεων». 

Από το έτος 1869 εξάσκησε το επάγγελμα του δικηγόρου με μεγάλη επιτυχία. Δίδαξε ως καθηγητής του Στρατιωτικού Δικαίου στην Σχολή των Ευελπίδων. Παραιτήθηκε οριστικά το έτος 1879 οπότε στράφηκε στην πολιτική. 

Εκλέχτηκε βουλευτής το 1882 με μεγάλη πλειοψηφία στην επαρχία Ναυπλίας και χρημάτισε αντιπρόεδρος της Βουλής.

Πέθανε το 1911 και κηδεύτηκε δημοσία δαπάνη. Ήταν παντρεμένος με την Ασπασία Ποταμιάνου.

## Παραπομπές


## Πηγές

* 

Κατηγορία:Έλληνες δημοσιογράφοι του 19ου αιώνα
Κατηγορία:Έλληνες δικηγόροι του 19ου αιώνα
Κατηγορία:Έλληνες πανεπιστημιακοί του 19ου αιώνα
Κατηγορία:Έλληνες πολιτικοί-επέκταση
Κατηγορία:Βουλευτές Αργολίδος
Κατηγορία:Κατηγορία Commons χωρίς σύνδεσμο στα Wikidata
Κωνσταντίνος Αργυρόπουλος

Ο **Κωνσταντίνος Αργυρόπουλος** (1845-1921) ήταν Έλληνας πολιτικός του 19ου αιώνα.
## Βιογραφικά στοιχεία
Γεννήθηκε το 1845 στην Άνδρο. Ήταν παιδί φτωχού εργάτη. Αναγκάστηκε νωρίς να διακόψει τα μαθήματα και να εργαστεί ως αντιγραφέας για να συντηρήσει τον εαυτό του και την οικογένειά του. 

Μπήκε στην δικαστική υπηρεσία και με σκληρή δουλειά προάχθηκε συνέχεια και βαθμηδόν από γραφέα σε γραμματέα πρωτοδικών και κατόπιν σε γραμματέα στο υπουργείο, όπου και έκανε για πολλά χρόνια χρέη τμηματάρχη. 

Φλεγόμενος από φιλοπατρία πήγε και αγωνίστηκε στην Επανάσταση της Κρήτης. 

Παραιτήθηκε το 1882 για να στραφεί στην πολιτική. Ψηφίστηκε με μεγάλη πλειοψηφία. 

Απεβίωσε το 1921 στην Αθήνα.

## Παραπομπές


## Πηγές
* 

κατηγορία:Έλληνες βουλευτές
Δημοτικό Στάδιο Ανθή Καραγιάννη

Το **Δημοτικό Στάδιο** «**Ανθή Καραγιάννη**» βρίσκεται στην πόλη της Καβάλας και αποτελεί έδρα του ποδοσφαιρικού τμήματος του Α.Ο. Καβάλα. Βρίσκεται στην οδό Νυρεμβέργης (πρώην Αμερικανικού Ερυθρού Σταυρού). Το συγκεκριμένο στάδιο είναι το τέταρτο μεγαλύτερο στη Μακεδονία και το μεγαλύτερο στο γεωγραφικό διαμέρισμα της Ανατολικής Μακεδονίας και Θράκης. Το στάδιο διαθέτει εξαρχής χλοοτάπητα και προβολείς.

## Ιστορία
Χτίστηκε το 1970 και τα εγκαίνια πραγματοποίησε ο τότε Γενικός Γραμματέας αθλητισμού Κωνσταντίνος Ασλανίδης (20 Σεπτεμβρίου 1970). Η πρώτη ονομασία του γηπέδου ήταν **Εθνικό Στάδιο Καβάλας**. Ακολούθησε ο αγώνας Α.Ο.Καβάλα - Ηρακλής (1–1) για την πρεμιέρα του πρωταθλήματος 1970–71, που ήταν και ο πρώτος επίσημος που πραγματοποιήθηκε.

Οι εγκαταστάσεις του αναβαθμίστηκαν μετά από εργασίες που κόστισαν περίπου €2.000.000 και έγιναν στα πλαίσια του προγράμματος "Ελλάδα 2004". Το 2004 πήρε την ονομασία Δημοτικό Στάδιο «Ανθή Καραγιάννη» από την τριπλή αργυρή (στα 100, 400 και 200 μέτρα) Καβαλιώτισσα παραολυμπιονίκη Ανθή Καραγιάννη. Το καλοκαίρι του 2009, μετά την άνοδο τoυ AΟ Καβάλα στην Α' Εθνική, έγιναν επιπλέον βελτιωτικές εργασίες.

## Ρεκόρ θεατών
Το 1973 σε αγώνα πρωταθλήματος της  Α΄ εθνικής κατηγορίας μεταξύ Καβάλας και Ολυμπιακού Πειραιώς έγινε το ρεκόρ προσέλευσης θεατών με 18.200 θεατές.

## Παραπομπές


## Εξωτερικοί σύνδεσμοι

*Ελληνικά Επίκαιρα: Εγκαίνια του Εθνικού Σταδίου Καβάλας Εθνικό Οπτικοακουστικό Αρχείο
*Παλαιότερη όψη του σταδίου στο artware.gr
*Το «Ανθη Καραγιαννη» στο stadia.gr

Κατηγορία:Στάδια ποδοσφαίρου στην Ελλάδα
Κατηγορία:Αθλητικές εγκαταστάσεις στην Καβάλα
Κατηγορία:ΑΟ Καβάλα
Κατηγορία:Στάδια πολλαπλών χρήσεων στην Ελλάδα
Νικόλαος Καράπαυλος

Ο **Νικόλαος Καράπαυλος** (; - 1903) ήταν Έλληνας πολιτικός.

## Βιογραφικά στοιχεία

Καταγόταν από σημαντική οικογένεια της Μεσσηνίας και ο πατέρας του ήταν οπλαρχηγός της επαρχίας Πυλίας. Σπούδασε νομικά και εισήλθε στον δικαστικό κλάδο. Αποσύρθηκε από την δικαστική υπηρεσία στην επανάσταση του 1862 και εγκαταστάθηκε στο Ναύπλιο όπου συνέχισε να εξασκεί το επάγγελμα του δικηγόρου. 

Εκλέχτηκε βουλευτής της επαρχίας Πυλίας στις εκλογές του 1873 και επανεξελέγη σε αυτές του 1875, του 1877, του 1885, ως Μεσηνίας σε αυτές του 1887, και εν συνεχεία πάλι ως Πυλίας στις εκλογές του 1892, του 1895 και του 1899. Στην κυβέρνηση Θεοτόκη διετέλεσε υπουργός Δικαιοσύνης.

Γιος του ήταν ο Τάκης Καράπαυλος, βουλευτής, και εγγονός του ο Νικόλαος Καράπαυλος, δήμαρχος Ναυπλίου.

## Παραπομπές


## Πηγές
* 

Κατηγορία:Βουλευτές Πυλίας
Κατηγορία:Βουλευτές Μεσσηνίας
Αλικούντι

Το **Αλικούντι** () είναι μικρό ηφαιστειογενές νησί της νότιας Ιταλίας, ευρισκόμενο στο βορειοδυτικό άκρο του Αρχιπελάγους των Αιολίδων. Το όνομά του προέρχεται από παραφθορά του αρχαίου ελληνικού *Ἐρικοῦσσα* - οι Έλληνες εποικιστές το είχαν ονομάσει έτσι επειδή ήταν γεμάτο από ρείκια.

Οι γεωλόγοι εκτιμούν ότι δημιουργήθηκε χάρη σε μια ηφαιστειακή έκρηξη γύρω στα 150.000 χρόνια πριν τις μέρες μας. Το ηφαίστειο του νησιού αποκαλείται από τους ντόπιους *Filo dell'Arpa* (χορδή της άρπας) και θεωρείται σβησμένο - η τελευταία έκρηξή του χρονολογείται βαθιά στην προϊστορία, πριν από περίπου 50.000 χρόνια, ή κατ' άλλους λίγο πιο πρόσφατα, πριν από 28.000.

Μεταξύ των Αιολίδων Νήσων, το Αλικούντι θεωρείται το πιο απομονωμένο από τους σύγχρονους ρυθμούς ζωής και το πλέον ανέπαφο από τον τουρισμό. Υπάρχει μόλις μία ταβέρνα και καθόλου δρόμοι ή τράπεζες. Οι λιγοστοί κάτοικοι (105 - απογραφή 2001 ) ζουν κατά βάσιν από την αλιεία. Το νησί παράγει επίσης ροδάκινα και λάδι, καθώς και κηπευτικά για οικιακή χρήση.

Διοικητικά υπάγεται στο Λίπαρι, από το οποίο απέχει 34 ναυτικά μίλια.

Κατηγορία:Αιολίδες Νήσοι
Αλικούντι
Αλικούντι
Πευκόδασος Κιλκίς

Το **Πευκόδασος** είναι οικισμός της Κεντρικής Μακεδονίας στην Περιφερειακή Ενότητα Κιλκίς.

## Γενικά στοιχεία
Το Πευκόδασος βρίσκεται προς τα σύνορα της Ελλάδας με τη Βόρεια Μακεδονία, ανατολικά του Αξιού ποταμού σε υψόμετρο 160 μέτρα ενώ απέχει περίπου 5 χιλιόμετρα Β. από το Πολύκαστρο (έδρα του δήμου) 39 χιλιόμ. Δ.- ΒΔ. από το Κιλκίς. 

Οι κάτοικοί του είναι Πόντιοι πρόσφυγες με καταγωγή από την περιοχή του Καρς, την Ίμερα (σήμερα Γιαΐλά), το Μπέσας, το Μπασκύρ, την περιοχή Τιφλίδας και το Εβραμλί. Η παλαιότερη ονομασία του χωριού ήταν Ορέβιτσα ή Ορεβίτσα ή Οραιόβιτσα. Στα μέσα του 15ου αιώνα, γύρω στο 1450 είχε 8 οικίες χριστιανών. Πριν το 1912 στο χωριό κατοικούσαν Τούρκοι και εξαρχικοί. Μετά το 1919 οι εξαρχικοί κάτοικοι προσέφυγαν στη Βουλγαρία με την ανταλλαγή πληθυσμών που προέβλεπε η συνθήκη του Νεϊγύ και το 1923 οι Τούρκοι κάτοικοι προσέφυγαν στην Τουρκία βάσει της συνθήκης της Λωζάνης.

Γνωστός Πευκοδασίτης είναι ο Θεόκλητος Καριπίδης.

## Παραπομπές


## Αναφορές
* Διαδικτυακές Πύλες, Δήμος Πολυκάστρου, Πευκόδασος
* Πανδέκτης, Μετονομασίες οικισμών

Κατηγορία:Δήμος Πολυκάστρου
Κατηγορία:Χωριά της περιφερειακής ενότητας Κιλκίς
Κατηγορία:Δήμος Παιονίας
Πλατανιά Κιλκίς

Η **Πλατανιά** είναι χωριό του δήμου Πολυκάστρου, της επαρχίας Κιλκίς, του νομού Κιλκίς, κείμενο επί της Εθνικής Οδού 1 (Ευρωπαϊκή Οδός 75).

## Ιστορία
Κατά την Τουρκοκρατία, το χωριό ονομάζονταν Μπαγιάλτσα ή Μπαγιάλτζα. Οι περισσότεροι κάτοικοι (σλαβόφωνοι και βλαχόφωνοι) στις αρχές του 20ού αιώνα ασπάστηκαν την εξαρχία και ως επακόλουθο, προσήλθαν στη βουλγαρική πλευρά. Οι περισσότεροι Βλάχοι κάτοικοι παρέμειναν πιστοί στο Οικουμενικό Πατριαρχείο. Οι εξαρχικοί απεχώρησαν μετά τους Βαλκανικούς Πολέμους. Το 1920 εγκαθίσταται στο χωριό η πρώτη ομάδα Ποντίων προσφύγων. Σε αυτή την πρώτη ομάδα υπήρχαν οικογένειες με καταγωγή από τα χωριά των Κοτυώρων του Πόντου, οι οποίες όμως είχαν ήδη μετοικήσει τα τελευταία  20-25 έτη περίπου (τέλη 19ου - αρχές 20ού αιώνα), σε χωριά της περιοχής του Σοχουμίου της τότε τσαρικής Ρωσίας, στην Αμπχαζία (περιοχή Αζάντας: χωριά Φτεριλίχ, Κιρκιμίς) από όπου κατέφθασαν στην Ελλάδα στις αρχές του 1920. Επιπλέον, σε αυτή την ομάδα υπήρχαν και οικογένειες προσφύγων από την περιοχή της Κερασούντας που είχαν καταφύγει στην Νότια Ρωσία λόγω της γενοκτονίας που υφίσταντο οι Έλληνες του Πόντου. Στη συνέχεια και μέχρι το 1923 στο χωριό εγκαθίστανται και άλλοι Πόντιοι πρόσφυγες ξανά από τις περιοχες των Κοτυώρων και της Κερασούντας, καθώς και της Τραπεζούντας, της Σαντάς, της Αργυρούπολης και της Αμισού. Το 1936 εγκαθίστανται μόνιμα στο χωριό και λίγες οικογένειες Σαρακατσάνων που πολιτογραφήθηκαν και εγκατέλειψαν τον νομαδικό τρόπο ζωής τους. Τέλος, μετά τη λήξη του Εμφυλίου Πολέμου, στο χωριό εγκαταστάθηκαν λίγες ακόμη οικογένειες Βλάχων, προερχόμενες από τα χωριά του Πάικου.

Οι κάτοικοι της Πλατανιάς σήμερα, είναι Βλάχοι, Σαρακατσάνοι και Πόντιοι πρόσφυγες (που αποτελούν και την πλειοψηφία).

## Παραπομπές

## Εξωτερικοί σύνδεσμοι
* Πανδέκτης, Μετονομασίες οικισμών

Κατηγορία:Δήμος Πολυκάστρου
Κατηγορία:Χωριά της περιφερειακής ενότητας Κιλκίς
Κατηγορία:Δήμος Παιονίας
Ποντοηράκλεια Κιλκίς

Η **Ποντοηράκλεια** γνωστή και ως **Βασιλίτσα** είναι πεδινό χωριό της Κεντρικής Μακεδονίας στην Περιφερειακή Ενότητα Κιλκίς.

## Γεωγραφικά - ιστορικά στοιχεία
Η Ποντοηράκλεια βρίσκεται δίπλα στα σύνορα Ελλάδος - Βόρειας Μακεδονίας, ανατολικά του ποταμού Αξιού και νοτιοδυτικά της λίμνης Δοϊράνης. Είναι κτισμένη στις βόρειες παρυφές της πεδιάδας Αρτζάν σε υψόμετρο 110 μέτρα.  Απέχει 35 χλμ. ΒΔ. από το Κιλκίς, 14 χλμ. Β.-ΒΑ. από το Πολύκαστρο (έδρα δήμου) και 8 χλμ. ΝΑ. από το συνοριακό σταθμό Ευζώνων.

Οι κάτοικοί της είναι Πόντιοι πρόσφυγες και Σαρακατσάνοι. Η καταγωγή των Ποντίων είναι από το Καρακαβούζ της Ηράκλειας της Ποντικής. Η παλαιότερη ονομασία του χωριού ήταν *Ερεσελί* και κατοικούνταν από Τούρκους. Οι Τούρκοι προσέφυγαν στην Τουρκία με τη συνθήκη της Λωζάνης, το 1923. Οι Πόντιοι πρόσφυγες αρχικά είχαν εγκατασταθεί στο Βασιλίτσι Μεσσηνίας, κοντά στην Κορώνη αλλά τελικά αποχώρησαν για τη Μακεδονία. Για το λόγο αυτό το χωριό ονομάζεται και *Βασιλίτσα*.

Στα νοτιοανατολικά της Ποντοηράκλειας προς τα Σουλτογιανναίικα, υπάρχει η αρχαιολογική θέση "Τσαουσίτσα" ή "Καστράκια" που σχετίζεται πιθανόν με την αρχαία πόλη Χαίται. Από το 1994 έχει κηρυχθεί αρχαιολογικός χώρος για *"λόγους προστασίας οικισμού και νεκροταφείων της εποχής του σιδήρου, καθώς και λειψάνων τείχους μεταγενέστερων χρόνων που σώζονται εκεί"*.

## Διοικητικά στοιχεία
Ως *Ερεσελή* αναφέρεται επίσημα το 1919 στο ΦΕΚ 48Α - 05/03/1919 να προσαρτάται στην τότε κοινότητα Ματσικόβου (Ευζώνων). Το 1954 με το ΦΕΚ 25Α - 13/02/1954 μετονομάστηκε σε  Ποντοηράκλεια. Σύμφωνα με το σχέδιο Καλλικράτης, μαζί με το Κάστρο αποτελούν την τοπική κοινότητα Ποντοηράκλειας που ανήκει στη δημοτική ενότητα Πολυκάστρου του Δήμου Παιονίας και σύμφωνα με την απογραφή του 2011 ως κοινότητα έχει πληθυσμό 700 κατοίκους, ενώ ως οικισμός 692. Το 1971 είχε 739 κατοίκους ενώ το 1981 είχε 863.

## Αναφορές
* Διαδικτυακές Πύλες, Δήμος Πολυκάστρου, Ποντοηράκλεια 
* Πανδέκτης, Μετονομασίες οικισμών
* Φ. Μ. Πέτσα, Εταιρεία Μακεδονικών Σπουδών
* Ίδρυμα Μουσείου Μακεδονικού Αγώνα, Κοσμήματα στην Αρχαιότητα

## Παραπομπές


Κατηγορία:Δήμος Πολυκάστρου
Κατηγορία:Χωριά της περιφερειακής ενότητας Κιλκίς
Κατηγορία:Δήμος Παιονίας
Χρόνος μετάδοσης

**Χρόνος Μετάδοσης** (Transmission Delay): Είναι ο χρόνος που απαιτείται για να αλλάξει η διαμόρφωση τόσες φορές όσες χρειάζονται για να εισαχθεί η ποσότητα πληροφορίας στο μέσο διάδοσης. Είναι κάτι πολύ διαφορετικό και άμεσα εξαρτώμενο από την χρησιμοποιούμενη τεχνολογία.

Κατηγορία:Τηλεπικοινωνίες
Μεταμόρφωση Κιλκίς

Η **Μεταμόρφωση** είναι οικισμός της Κεντρικής Μακεδονίας στην Περιφερειακή Ενότητα Κιλκίς.

## Γενικά στοιχεία
Ο Μεταμόρφωση βρίσκεται κοντά στα σύνορα της Ελλάδας με τη Βόρεια Μακεδονία, σε υψόμετρο 160 μέτρα. Απέχει περίπου 18 χλμ. Β.-ΒΑ. από το Πολύκαστρο (έδρα του δήμου), 40 χλμ. ΒΔ. από το Κιλκίς και 14 χλμ. ΒΔ. από το συνοριακό σταθμό Ευζώνων. Αναφέρεται, μετά την απελευθέρωση, το 1919 στο ΦΕΚ 48Α - 05/03/1919 με την παλιά του ονομασία, από την τουρκοκρατία, ως *Βάρδενον* να προσαρτάται στην τότε κοινότητα Ματσικόβου (σημερινοί Εύζωνοι). Το 1926 με το ΦΕΚ 346Α - 04/10/1926 μετονομάστηκε σε Μεταμόρφωσις.**** Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τους Ευζώνους, την Πλατανιά και τους Τσολιάδες αποτελούν την κοινότητα Ευζώνων που ανήκει στη Δημοτική Ενότητα Πολυκάστρου του Δήμου Παιονίας και σύμφωνα με την απογραφή του 2021 έχει 174 κατοίκους ενώ με την απογραφή του 2011 είχε 206.

Οι κάτοικοί της είναι στην πλειοψηφία τους πρόσφυγες από τον Πόντο, και συγκεκριμένα από το Γκουλαμπέρτ (σήμερα Τσαμλίτσατακ) του Καρς. Η παλαιότερη ονομασία του χωριού ήταν Τσιδεμλί. Η σημερινή ονομασία δόθηκε από την εκκλησία της Μεταμορφώσεως του Σωτήρος που χτίστηκε το 1930. Πριν το 1912 στο χωριό κατοικούσαν μουσουλμάνοι Τούρκοι, οι οποίοι προσέφυγαν στην Τουρκία μετά τη συνθήκη της Λωζάνης. Κατά την Τουρκοκρατία, αναφέρεται η ισχυρή Ελληνική κοινότητα του Τσιδεμλίου, που όμως αποτελούνταν από Έλληνες των γειτονικών *Καλυβιών Γιαννελαίων* (σημερινό Ειρηνικό Κιλκίς). Το χωριό ερήμωσε πληθυσμιακά κατά τον Εμφύλιο Πόλεμο και έκτοτε ο πληθυσμός του είναι σε στασιμότητα.

## Παραπομπές


## Αναφορές
* Διαδικτυακές Πύλες, Δήμος Πολυκάστρου, Μεταμόρφωση 
* Πανδέκτης, Μετονομασίες οικισμών
* Κωνσταντίνος Α. Βακαλόπουλος, Ο βόρειος ελληνισμός κατά την πρώιμη φάση του μακεδονικού αγώνα 1878-1894, Εκδόσεις Σταμούλη, 2004

Κατηγορία:Δήμος Πολυκάστρου
Κατηγορία:Χωριά της περιφερειακής ενότητας Κιλκίς
Κατηγορία:Λήμματα που χρειάζονται αναφορά αριθμού σελίδας
Κατηγορία:Δήμος Παιονίας
Μικρόδασος Κιλκίς

Το **Μικρό Δάσος** ή **Μικρόδασος** είναι χωριό του δήμου Πολυκάστρου, της επαρχίας Κιλκίς, του νομού Κιλκίς, κείμενο στη δυτική όχθη του Αξιού.

Οι κάτοικοί του είναι Σαρακατσάνοι και Πόντιοι πρόσφυγες (που αποτελούν και την πλειοψηφία). Οι Πόντιοι κατάγονται από το Καρς, την Τσάλκα τη Σάντα και την Αργυρούπολη. Η παλαιότερη ονομασία του χωριού ήταν Σμόλι. Η σημερινή ονομασία δόθηκε από το μικρό δάσος που βρίσκεται στη βορειοδυτική πλευρά του χωριού. Πριν το 1912 το χωριό ήταν αγρόκτημα Τούρκου μπέη, όπου εργάζονταν χριστιανοί κολίγοι.

## Ιστορικά στοιχεία

Την περίοδο των Ελληνιστικών χρόνων κατοικείται ο οικισμός στη θέση Τραπέζι, στο Μικρόδασος, κοντά στην όχθη του Αξιού, όπου υπήρχε ναός του Απόλλωνα. Άγαλμα του Απόλλωνα εκτίθεται στο Αρχαιολογικό Μουσείο Κιλκίς, και πρόσφατα ανακαλύφθηκε και η νεκρόπολη του οικισμού.

Παρά την ίδρυση της Βουλγαρικής εξαρχίας το 1870 οι κάτοικοι του Σμολίου παρέμειναν πιστοί στο πατριαρχείο Κωνσταντινουπόλεως. Το 1879 με την εγκατάσταση του Βούλγαρου ουνίτη επισκόπου στο Κιλκίς, Νείλου Ισβόρωφ, οι κάτοικοι του χωριού ασπάστηκαν την Ουνία. Μετά το 1893, όταν ο νέος Βουλγαρουνίτης επίσκοπος, Λάζαρος Μλαντένωφ προσχώρησε στην Βουλγαρική εξαρχία, οι Σμολιώτες προσχώρησαν σταδιακά και αυτοί στη Βουλγαρική εκκλησία. Μετά την συνθήκη του Νεϊγύ, το 1919, και το Πρωτόκολλο Πολίτη-Καλφώφ του 1924 οι κάτοικοι αποχώρησαν στη Βουλγαρία. Στο χωριό συνήφθησαν δύο από τις σημαντικότερες μάχες του Μακεδονικού Αγώνα στην περιοχή. Στις 13 Ιανουαρίου του 1905 ο οπλαρχηγός Μιχαήλ Σιωνίδης με το σώμα του, κατατρόπωσε τον κομιτατζή Αργύρη και την τσέτα του (σκοτώθηκαν 13 κομιτατζήδες). Την 1η Μαρτίου του ίδιου έτους οι τσέτες του Αποστόλ Πέτκωφ και του Σάββα Μιχαΐλοφ, οι οποίες αριθμούσαν 42 άνδρες, περικυκλώνονται στο Σμόλι από Οθωμανικό στρατό και μπασιμποζούκους (ατάκτους, τουρκικά başıbozuk). Μετά από 4-5 ώρες αιματηρών συγκρούσεων σκοτώνονται 36 μέλη από τις τσέτες μαζί με τον βοεβόδα Σάββα Μιχαΐλοφ. Σώζονται μόνον ο πληγωμένος στη φτέρνα Αποστόλ Πέτκωφ και 5 άνδρες. Η Οθωμανική κυβέρνηση επιβράβευσε όλους όσους συμμετείχαν στην επιχείρηση απονέμοντας μετάλλια, δίνοντας προαγωγές και διανέμοντας χρήματα.

## Αξιοθέατα
Δίπλα στο χωριό, στην όχθη του Αξιού, υπάρχει το ξωκκλήσι του Αγίου Παντελεήμονα σε μια τοποθεσία μεγάλου φυσικού κάλλους, όπου καταλήγει το μονοπάτι του Αξιού που ξεκινά από το Πολύκαστρο.

## Αναφορές
* Διαδικτυακές Πύλες, Δήμος Πολυκάστρου, Μικρόδασος
* Πανδέκτης, Μετονομασίες οικισμών

## Παραπομπές


Κατηγορία:Δήμος Πολυκάστρου
Κατηγορία:Χωριά της περιφερειακής ενότητας Κιλκίς
Κατηγορία:Δήμος Παιονίας